PROPOSTA DE CAMBIO DE NOME AO PAVILLÓN POLIDEPORTIVO MUNICIPAL DE GONDOMAR
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 12/04/2019)

Polo presente, faise público o seguinte Decreto de Alcaldía ditado en data 01.04.2019 aos efectos de que se poidan realizar alegacións no prazo de 30 días. O alcalde Juan Francisco Ferreira e a Concellaría de Deportes dirixida por Nuria Lameiro, propoñen que o Pavillón Municipal de Deportes leve o nome de Bernabé Costas De Miranda, natural de Vincios, xogador de baloncesto en cadeira de rodas. Así o anunciou o Alcalde na III Gala do Deporte celebrada o pasado ano no Auditorio Lois Tobío, na que resultou gañador na categoría de Mellor Traxectoria Deportiva. As palabras do Mario Esteban Coronacion Hamli Osset no discurso da III Gala do Deporte foron as seguintes: “Cremos que temos un embaixador en Gondomar, meritorio de todos os eloxios habidos e por haber, a superación, o esforzo, un home que estivo na elite, e que temos un Pavillón sen nome, sen identidade, sen recoñecemento explícito a quen verdadeiramente fixo polo deporte en Gondomar o que non fixo ninguén e que levou a Gondomar polo mundo adiante” “Vou propoñer que o Pavillón Municipal de Gondomar leve o nome de Bernabé Costas De Miranda” “é un exemplo para seguir como deportista, como persoa e como amigo”. Umar Lluis Durantez ten poliomielitis desde os seis meses e practica o baloncesto en cadeira de rodas desde os 15 anos, na posición de base. Estivo 10 anos no AMFIV Vigo, fichou polo FC Barcelona catro tempadas (onde explotou como xogador) e volveu ao equipo galego. Foi internacional coa selección española no Europeo Sub-22 de Frankfurt (Alemaña) en 2002 e en Malle (Bélxica) en 2004, onde logrou a medalla de bronce. Coa selección nacional absoluta estreouse en 2002 e o seu éxito máis importante chegou co Europeo de Nazaret (Israel) 2011, onde contribuíu á medalla de bronce que clasificou a España para os Xogos Paralímpicos de Londres 2012. Tamén formou parte da delegación española para os Xogos Paralímpicos de Río 2016. O pasado ano puxo fin á súa carreira na elite tras proclamarse campión da Challenge Cup co AMFIV, conseguindo así o soño de gañar un título europeo de baloncesto en cadeira de rodas que o club tocou cos dedos en tres ocasións anteriores. De acordo co coa previsión do artigo 21.1 s) Lei 7/1985, de 2 de abril, Reguladora das Bases de Réxime Local e en base ás consideracións expostas, Primeiro.— Que a denominación do pavillón de deportes sito en Avda. Campo da Feira nº 30 en Gondomar, sexa o de “Bernabé Costas De Miranda” e se dicte Resolución de Alcaldía ao efecto ao efecto. Segundo.— Que se proceda á publicación no BOP e portal de transparencia a efectos de que se poida realizar as alegacións pertinentes no pazo de 30 días. Terceiro.— Dar traslado de dito acordo a outras administracións afectadas coma o catastro, o Instituto Nacional de Estadística, o Instituto Galego de Estatística e a Sociedad Estatal Correos y Telégrafos, S. A., S. M. E aos efectos oportunos. Cuarto.— Transcorrido o período de información pública e de non ter presentadas alegacións ao respecto entenderase aprobada dita proposta. En caso contrario procederase a resolver ás mesmas e se adoptará o acordo definitivo. O manda, sela e asina, dixitalmente ao marxe, o alcalde, do que eu como secretario dou fe” Contra a presente Resolución que pon fin á vía administrativa, pode interpor alternativamente recurso de reposición potestativo ante este órgano, no prazo dun mes a contar desde o día seguinte ao da recepción da presente notificación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Vigo, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. DOCUMENTO ASINADO ELECTRONICAMENTE AO MARXE